Villa Moya 39 | LekkeSlaap
Villa Moya 39 is 'n selfsorgwoonstel in die bekende en veilige Villa Moya-kompleks in Shelly Beach en is 150 m van die strand af en 2 km van die Shelly Mall en South Coast Mall af.
Dié woonstel het 1 slaapkamer met 'n dubbelbed. Die badkamer het 'n stort, wasbak en toilet. Die oopplan-kombuis is met 'n yskas, mikrogolfoond, stoof, oond, tee- en koffiemaakgeriewe en 'n wasmasjien toegerus.
Daar is 'n sitkamer wat lei na 'n balkon met 'n see-uitsig en in die sitkamerarea is daar 'n slaapbank en 'n TV met 'n OpenView-dekodeerder. Die eenheid is ideaal vir paartjies wat op soek is na 'n strandvakansie aangesien die strand stapafstand van die eenheid af is.
Die kompleks het 24 uur-sekuriteit en 'n pragtige gemeenskaplike swembad in die middel van die kompleks en daar is 'n braai-area wat grens aan die swembad. Veilige kelderparkeerplek is beskikbaar vir 1 voertuig.
Shelly Beach, Southcoast Mall, Shelly Centre en die Pure Venom Reptile Park is 3 km vanaf die kompleks. Die Uvongo Flea Market is net 4 km van die perseel af en Uvongo-strand is net 5 km vanaf die kompleks.